Vaidehi

Janaki Srinivasa Murthy magħrufa l-aktar bil-psewdonimu tagħha Vaidehi, twieldet fit-12 ta' Frar 1945. Hija femminista u kittieba Indjana magħrufa sew għall-kitbiet fittizji bil-lingwa Kannada. Vaidehi hija waħda mill-kittieba nisa tal-lingwa Kannada li kisbet l-aktar suċċess fil-lingwa u ngħatat premji prestiġjużi ta’ livelli statali u nazzjonali. Hi rebħet is-Sahitya Akademi Award għall-ġabra ta’ novelli tagħha ta’ novelli, Krauncha Pakshigalu fl-2009.

 Bijografija 

 Ħajja Bikrija 
Vaidehi twieldet fit-12 ta’ Frar 1945 f’Kundapura taluki tad-distrett ta’ Udupi, Karnataka. 

Hi kienet ġejja mill-klassi soċjali tal-Brahmin, u trabbiet f’familja tradizzjonali kbira, ma’ missierha, A. V. N. Hebbar u ommha Mahalakshmi. Higgradwat b’baċellerat fil-Kummerċ mill-Kulleġġ Bhandarkar f’Kundapura. Missierha kien avukat u ommha kienet tieħu ħsieb id-dar. Huma kienu jitkellmu bid-djalett Kannadiż, magħruf bħala Kundapur Kannada, u Vaidehi tużah ukoll fix-xogħlijiet tagħha.  Vaidehi sar il-psewdonimu tagħha f’ċirkonstanzi mhux tas-soltu. Fil-bidu tal-karriera tagħha, kienet bagħtet storja għall-pubblikazzjoni f’rivista Kannada li toħroġ kull ġimgħa, iżda ftit wara talbet lill-pubblikatur biex ma jistampahiex, għax l-istorja ma kinitx kompletament fittizja u inkludiet ġrajja vera. Madankollu, l-editur injoraha u xorta ppubblika l-istorja billi bidlilha isimha għal ‘Vaidehi’. Dan l-isem baqgħet tużah għax-xogħlijiet ta’ wara, anki meta bdiet issir aktar popolari.

 Ħajja miżżewġa 
Vaidehi iżżewġet lil K. L. Srinivasa Murthy fl-età ta’ 23 sena. Huma kellhom żewġt ibniet, Nayana Kashyap u Pallavi Rao. Vaidehi marret tgħix f’Shivamogga wara li żżewġet. Imbagħad, il-familja marret toqgħod Udupi u aktar tard Manipal fejn għadha tgħix sal-lum il-ġurnata. Bint Vaidehi, Nayana Kashyap hija traduttriċi, kittieba tal-lingwa Kannada u għalliema tal-Ingliż. Hija ttraduċiet ftit mix-xogħlijiet letterarji ta’ Vaidehi għall-Ingliż, inkluż ħames rumanzi.

 Xogħlijiet Letterarji 

 Ġabra ta' novelli 

 Mara Gida Balli (1979)
 Antharangada Putagalu (1984)
 Gola (1986)
 Samaja Shastrajneya Tippanige (1991)
 Hagga Kate (1992)

 Ammacchi Yemba Nenapu (2000)
 Hagalu Geechida Nenta
 Krouncha Pakshigalu

 Mallinathana Dhyana (1996)
 Meju Mattu Badagi
 Jatre

 Referenzi 
Kategorija:Nies ħajjin
Kategorija:Twieldu fl-1945
Kategorija:Kittieba Indjani